CELEX: C2006/131/61
Language: hu
Date: 2006-06-03 00:00:00
Title: C-157/06. sz. ügy:  2006. március 23-án  benyújtott kereset – Az Európai Közösségek Bizottsága kontra Olasz Köztársaság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/32
            
         2006. március 23-án benyújtott kereset – Az Európai Közösségek Bizottsága kontra Olasz Köztársaság
   (C-157/06. sz. ügy)
   (2006/C 131/61)
   Az eljárás nyelve: olasz
   Felek
   
      Felperes: Az Európai Közösségek Bizottsága (képviselők: X. Lewis, D. Recchia meghatalmazottak)
   
      Alperes: Olasz Köztársaság
   Kereseti kérelmek
   
               —
            
            
               A Bíróság állapítsa meg, hogy az Olasz Köztársaság – mivel elfogadta a 2003. július 11-i 558/A/04/03/RR. sz. belügyminiszteri rendeletet, amely a Forze di Polizia (rendőrség) és a Corpo Nazionale dei Vigili di Fuoco (tűzoltóság) számára könnyű helikopterek beszerzésére vonatkozó közbeszerzések területén anélkül tette lehetővé a közösségi szabályzástól való eltérést, hogy bármilyen, ezen eltérést igazoló feltétel teljesülne – nem teljesítette a 93/36/EGK irányelv (1) 2. cikke (1) bekezdése b) pontjából, valamint 6. és 9. cikkéből eredő kötelezettségeit.
            
         
               —
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek
   Az Európai Közösségek Bizottsága 2006. március 23-án keresetet nyújtott be annak megállapítása céljából, hogy az Olasz Köztársaság – mivel elfogadta a 2003. július 11-i 558/A/04/03/RR. sz. belügyminiszteri rendeletet, amely a Forze di Polizia (rendőrség) és a Corpo Nazionale dei Vigili di Fuoco (tűzoltóság) számára könnyű helikopterek beszerzésére vonatkozó közbeszerzések területén anélkül tette lehetővé a közösségi szabályzástól való eltérést, hogy bármilyen, ezen eltérést igazoló feltétel teljesülne – nem teljesítette az árubeszerzésre irányuló közbeszerzési szerződések odaítélési eljárásainak összehangolásáról szóló, 1993. június 14-i 93/36/EGK tanácsi irányelv 2. cikke (1) bekezdése b) pontjának 6. és 9. cikkének együttes rendelkezéséből eredő kötelezettségeit.
   A Bizottság egyéb szabálysértési eljárásokban folytatott nyomozás során szerzett tudomást a fentebb hivatkozott belügyminiszteri rendeletről. A Bizottság úgy ítéli meg, hogy ez a rendelet ellentétes a fent hivatkozott, árubeszerzések közbeszerzési eljárására vonatkozó irányelvvel, mivel egyik olyan feltétel sem teljesül, amelyek esetén – tehát olyan árubeszerzésre irányuló szerződések esetén, amelyeket titkosnak nyilvánítottak, valamint amelyeket különleges biztonsági intézkedések mellett kell teljesíteni, továbbá amelyek esetében az állam alapvető biztonsági érdekeinek védelme azt indokolja – a 93/36/EGK irányelv 2. cikke (1) bekezdésének b) pontja lehetővé teszi az irányelv alkalmazásának mellőzését.
   
      (1)  HL L 199., 1993.8.9., 1.o.; magyar nyelvű különkiadás 6. kötet 2. fejezet 110. o.